L-Unjin tal-Pulizija Maltin, l-MPU ressqet protest ġudizzjarju dwar sejħa interna għall-kariga ta' Assistent Kummissarju tal-Pulizija hekk kif qalet li s-sejħa hi waħda ta' "natura diskriminatorja". Fil-5 ta' Novembru, il-Korp tal-Pulizija ta' Malta ħareġ sejħa għall-grad ta' Assistent Kummissarju, li se tagħlaq fis-26 ta' Novembru 2021. Il-unjin sostniet li minbarra r-rekwiżiti tas-soltu għal sejħa bħal din, ġie miżjud rekwiżit addizzjonali li l-applikant irid ikollu "għarfien u esperjenza ta' xogħol rilevanti ppruvata f'investigazzjonijiet ta' kriminalità finanzjarja". Qalet ukoll li flimkien mal-applikazzjoni, il-kandidati huma mitluba jissottomettu "pjan ta' tliet snin li jiddeskrivi l-viżjoni tagħhom fil-qasam ta' operazzjonijiet speċifiċi tal-għażla tagħhom, li jinkorpora elementi ta' investigazzjonijiet ta' kriminalità finanzjarja. Il-unjin qalet li dan ifisser li uffiċjali li qatt ma servew fil-qasam tal-kriminalità finanzjarja mhux se jingħataw il-kunsiderazzjoni xierqa. "Pulizija jingħataw trasferiment biex jintimidawhom" – MPU Il-protest ġudiżjarju jsegwi tilwima industrijali rreġistrata mill-unjin aktar kmieni dan ix-xahar. Ix-xahar li għadda, rapport ippubblikat mill-Ombudsman ikkonkluda li l-eks Kummissarju tal-Pulizija Lawrence Cutajar għamel proċess ta' għażla "difettuż" meta ta promozzjoni lil numru ta' Assistenti Kummissarji fl-2016. Il-protest ġudizzjarju tressaq minn Andrew Grima u Daniel Aquilina f'isem l-MPU. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61a0c18521c58_rand.td-a-rec-img{text-align:left}.td_uid_3_61a0c18521c58_rand.td-a-rec-img img{margin:0 auto 0 0}